section_heading: Radnja
paragraph_text: Gil Buckman (Steve Martin), neurotični direktor prodaje, pokušava uravnotežiti obiteljski život i karijeru u predgrađu St. Louisa. Kad otkrije da njegov najstariji sin Kevin ima emocionalnih problema i treba terapiju, i da dvoje mlađe djece, kćer Taylor i sin Justin također imaju problema, počne kriviti sebe i sumnjati u svoje sposobnosti kao oca. Kad njegova žena Karen (Mary Steenburgen) po četvrti put ostane u drugom stanju, više nije siguran da se može nositi s time.